section_heading: Radnja
paragraph_text: Zbog ovog tragičnog trenutka, ožalošćena obitelj Kasabov teško će prihvatiti tek pristiglog Kamena. Razmaženi i sebični polubrat Dani odbija razgovarati s Kamenom, a usplahirena maćeha Borjana okrivljuje ga za Dimitrovu smrt. Situacija se uvelike zakomplicira kada odvjetnik obznani Kasabovima da se sva Dimitrijeva imovina zakonski dijeli na tri jednaka dijela, a ostale suvlasnike trgovačkog centra Hristu Angelova i Nikolaja Žekova šokira vijest da odsad imaju još jednog člana uprave i vlasnika s kojima moraju podijeliti teškom mukom stečene dionice. Glamurozan i savršeno organiziran svijet bogatih i slavnih itekako je drugačiji nego što ga običan puk vidi...